kardosdrur/scandi-wiki huggingface dataset:
Erstatningsansvarsloven

Erstatningsansvarsloven (forkortet EAL), formelt Lov om erstatningsansvar, er en dansk lov, der regulerer visse forhold omkring erstatningsansvar, særligt omkring udmålingen af erstatningskravet. Den første lov blev vedtaget i 1984.

Loven bestemmer ikke hvornår man kan drage en skadevolder til ansvar ved at rejse et erstatningskrav. Reglerne i erstatningsansvarsloven forudsætter blot at de almindelige betingelser for erstatningsansvar er til stede.

Loven fastslår, at det er muligt at kræve erstatning for to kategorier af skader:
 Personskade: Udgifter til behandling, svie og smerte, varige mén, tab af erhvervsevne samt dødsfald
 Økonomiske skader: Tabt arbejdsfortjeneste og skader på ejendele.

Erstatningsansvarsloven fastlægger desuden hvordan kravene om erstatning skal udmåles, ligesom den indeholder nogle bestemmelser om nedsættelse eller bortfald af erstatningsansvar. Loven er ændret i 1997, hvor vilkår for umyndige og sindssyge personers erstatningsansvar er indføjet samt i 2001, hvor der blev lavet en række ændringer i loven, som forbedrer den skadedes retsstilling. I 2003 blev der givet mulighed for at tilkende godtgørelse til efterladte til ofre, der er døde som følge af grov uagtsomhed eller fortsætlige handlinger.

Af EAL § 20 fremgår det, at staten og kommunerne er selvforsikrer.

Se også 
 Erstatningsret
 Erstatning udenfor kontrakt
 Erstatning i kontrakt

Litteratur 

 Bo von Eyben & Helle Isager: Lærebog i erstatningsret. 9. udgave. 2019. Djøf Forlag.

Ekstern henvisning 
 Erstatningsansvarsloven på Retsinformation.dk 

Danmarks love
Swindon Town F.C.

Swindon Town Football Club er en engelsk fodboldklub fra byen Swindon i regionen South West England. Klubben spiller i landets fjerdebedste række, Football League Two, og har hjemmebane på County Ground. Klubben blev grundlagt i 1879.

I sæsonen 1993-94 var Swindon i en enkelt sæson oppe i Premier League, hvilket er landets eneste optræden på højeste niveau.

Kendte spillere 
  Glenn Hoddle
  Osvaldo Ardiles
  Colin Calderwood
  Jan Åge Fjørtoft
  Shay Given
  Michael Carrick

Danske spillere 
  Kim Heiselberg (2000-2001). 2 kampe, 0 mål

Eksterne henvisninger 
Klubbens officielle hjemmeside 

Fodboldklubber i England
Etableret i 1879
Swindon
Hans Jacob Errboe

Hans Jacob Theiss Errboe (10. januar 1881 i Ærøskøbing – 19. april 1962 i Aarhus) var en dansk atlet og Cand.pharm.. 

Errboe begyndte sin idrætskarriere som fodboldspiller med opnåede sine bedste resultater som atlet. Han var medlem af Odense GF (-1908), Ringe IF (1909), Næstved IF (1911-1914) og Østerbro-klubben Københavns IF (1915). Han vandt otte danske mesterskaber; seks i hækkeløb og to i længdespring. Han satte 1909 to danske rekorder i trespring og på 110 meter hæk tre 1906 og en 1915.

Errboe var 1929-1941 indehaver af Kibæk apotek på Bredgade 11 og fra 1941 indehaver af Jernbane Apoteket i Aarhus.

Danske mesterskaber 
  1915 110 meter hæk 18.6  
  1914 110 meter hæk 17.6
  1914 Længdespring 6,52
  1912 110 meter hæk
  1912 Længdespring 6,42
  1911 110 meter hæk 16.8
  1911 Længdespring 5,99
  1911 Trespring
  1909 120 yards hæk 17.1
  1909 Længdespring 6,14
  1908 120 yards hæk 17.0
  1907 120 yards hæk 17.6
  1906 120 yards hæk 17.3
  1906 100 meter  
  1906 ¼ mile (ca 402 meter)

Danske rekorder 
 110 meter hæk 17,8 1906* 
 110 meter hæk 17,6 1906* 
 110 meter hæk 17,1 1906* 
 Tresteg 12,92 Slagelse 25. juli 1909
 Tresteg 13,14 Århus 15. august 1909 (Første dansker over 13 meter)
 110 meter hæk 16,6 1915 

-*sat med 91 cm hække.

Eksterne henvisninger 
DAF i tal – Hans Jacob Errboe 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
Aarhus Jernbane Apoteket 

Hækkeløbere fra Danmark
Atleter fra Odense Atletik/OGF
Atleter fra Ringe IF
Atleter fra Næstved IF
Atleter fra Københavns IF
Apotekere fra Danmark
Personer fra Ærøskøbing
Længdespringere fra Danmark
Kim Lyshøj

Kim Lyshøj-Sørensen (født 9. maj 1955, død 18. juni 1997) var en dansk fodboldspiller og -træner.

Lyshøj, der var uddannet pædagog, spillede hele sin professionelle karriere for Lyngby Boldklub og var med til at vinde klubbens første mesterskab i 1983.

I 1987 overtog han trænerjobbet i Lyngby efter Hans Brun Larsen, der var blevet fyret. Det holdt han frem til 1990, hvor han blev erstattet af Kent Karlsson. Lyshøj fortsatte dog i klubben som talenttræner.

I 1996 blev Lyshøj ansat som manager for amatørafdelingen i Lyngby, men han ragede snart uklar med Lyngbys direktør Flemming Østergaard og forlod derfor i november 1996 jobbet til fordel for en job som U-15-landstræner i Qatar. Dette job havde han frem til sin død et halvt år senere.

Fodboldspillere fra Danmark
Fodboldtrænere fra Danmark
Pædagoger fra Danmark
Fodboldtrænere fra Lyngby Boldklub
Sanel Kapidžić

Sanel Kapidžić (født 14. april 1990 i Sarajevo) er en dansk fodboldspiller af bosnisk afstamning, der spiller i den norske klub Mjøndalen IF. Han startede sin professionelle karriere AGF, men var i 2011 udlejet til FC Fredericia. Herfra kom han ti FC Fyn, men efter deres konkurs stod han uden kontrakt i januar 2013.

Han er født i Bosnien i daværende Jugoslavien, men har boet i Danmark siden 1992. I efteråret 2008 bestod Kapidžić den danske indfødsretsprøve, og fik i januar 2009 dansk statsborgerskab.

Klubkarriere

AGF 
Sanel Kapidžić er angriber og har spillet spillet i AGF siden 2001, hvor han kom fra samarbejdsklubben Galten FS. Han begyndte at træne med Superliga-holdet i efteråret 2008 og blev permanent rykket op i A-truppen i januar 2009. Den 31. maj samme år fik Kapidžić debut i landets bedste række, da han spillede de første 64 minutter af udekampen mod Vejle Boldklub på Vejle Stadion.

I august 2009 underskrev Kapidžić og AGF en kontrakt der var gældende indtil 30. juni 2013. Kapidžić havde i sommeren 2011 spillet 40 kampe og scoret 11 mål for AGF. Heraf var de 15 kampe og ét mål i Superligaen, og resten var spillet i 1. division og DBU Pokalen.

FC Fredericia 
Kapidžić blev i august 2011 udlejet til FC Fredericia fra 1. division, på en aftale der var gældende indtil 30. juni 2012. Dette skete efter af AGF med tilgangen af Søren Larsen havde fem angribere i truppen, og derfor var der ikke udsigt til meget spilletid for Kapidžić.

FC Fyn 
Efter at være blevet fritstillet af AGF i sommeren 2012 var Kapidžić på jagt efter en ny klub. 24. august kunne FC Fyn offentliggøre, at spilleren nu var tilknyttet den fynske 1. divisionsklub. Men efter at klubben gik konkurs blev han midlertidigt klubløs.

SK Vard Haugesund 
Efter at have været klubløs i et par måneder ingik Kapidzic i marts 2013 en etårig kontrakt med SK Vard Haugesund i den næstebedste norske række Adeccoligaen.

Eksterne henvisninger 
 Sanel Kapidžićs spillerprofil på FC Fredericias hjemmeside
 Sanel Kapidžić offentliggøres i FC Fyn på FC Fyns hjemmeside

Referencer 

Fodboldspillere fra Danmark
Fodboldspillere fra AGF
Fodboldspillere fra FC Fredericia
Fodboldspillere fra FC Fyn
Personer fra Sarajevo
Fodboldspillere fra SK Vard Haugesund
David Devdariani

David Devdariani (født 28. oktober 1987) var en georgisk fodboldspiller, der officielt stoppede karrieren i 2017, efter to sæsoner som klubløs. Han han tidligere spillet for FC Tbilisi, FC Olimpi Rustavi og AGF. Han har desuden spillet landskampe for .

Han kom til AGF fra FC Olimpi Rustavi og spillede her på midtbanen; oftest en af de centrale placeringer. AGF indgik en treårig aftale med ham i august 2008, som blev forlænget i 2011. Den 30. juni 2015 udløb kontrakten uden at blive forlænget.

Han var en offensiv spiller, som kunne spille på alle pladser på midtbanen.
Devdariani var ligeledes en uortodoks og fysisk stærk spiller.

Noter

Eksterne henvisninger 
 Spillerprofil på AGFfodbold.dk 

Fodboldspillere fra Georgien
Fodboldspillere fra AGF
Peter Hansen (atlet)

Peter Hansen født 1899 var en dansk atlet. Han var medlem af Østerbro-klubben Københavns IF. Han vandt det danske mesterskaber i længdespring som 18-årig 1917 og er dermed en af de yngste mandlige danske atletik mestre gennem tiderne.

Danske mesterskaber 
  1918 Længdespring 6,45
  1918 Trespring 12,60
  1917 Længdespring 6,45
  1917 Trespring 12,85

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Trespringere fra Danmark
Atleter fra Københavns IF
Længdespringere fra Danmark
Kristian Lassen

Kristian Lassen (født 19. april 1988) er en dansk fodboldspiller, der senest spillede for B1908. Han har tidligere spillet i Skovbakken og Skødstrup samt 2008 i USA på collegehold. Han fik en prøveperiode for AGF, der endte med, at han skrev kontrakt med klubben i februar 2009. Han var hentet til klubben som udviklingsspiller, men allerede ved årsskiftet til 2010 skiftede han til Aarhus Fremad.

Hans foretrukne position er den centrale midtbane.

Fodboldspillere fra Danmark
Fodboldspillere fra AGF
Fodboldspillere fra Aarhus Fremad
National Videnskabsetisk Komité

National Videnskabsetisk Komité (indtil 2012 Den Centralvidenskabsetiske Komité) er en uafhængig myndighed under Sundheds - og Ældreministeriet, der har til formål at sikre, at biomedicinske forskningsprojekter gennemføres videnskabsetisk forsvarligt. Det indebærer, at forsøgspersonernes rettigheder, sikkerhed og sundhed går forud for videnskabelige og samfundsmæssige interesser.

Nationale Videnskabsetisk Komité blev oprettet i 2011 som afløser for Centralvidenskabsetiske Komité (oprettet i 1980) og har ni regionale komitéer under sig, der alle har såvel forskere som lægfolk som medlemmer. Den Centralvidenskabsetiske Komité udstikker generelle retningslinjer, tager stilling til principielle spørgsmål og fungerer som ankeinstans for afgørelser i de regionale komitéer. Komitéen kan foretage indberetninger til ministeren. 

Der er 22 medlemmer af komitéen samt 2 repræsentanter for den regionale videnskabsetiske komité på Færøerne.

Årligt uddeler komitéen Den Videnskabsetiske Hæderspris til en gruppe eller person indenfor sundhedsområdet, der har gjort en særligt god indsats på det videnskabsetiske område.

Eksterne henvisninger
 Nationale Videnskabsetisk Komités hjemmeside

Danske myndigheder
Martin Jensen (atlet)

Martin Jensen (14. oktober 1911-3. januar 1985) var en dansk atlet medlem af Københavns IF. Han vandt fire danske meterskaber; to i cross samt 5000 og 10.000 meter på banen. Han vandt Kongepokalen 1939 og 1941.

Martin Jensen var far til Ove Jensen

Danske mesterskaber 
  1934 1500 meter 4:07.8
  1937 8 km cross
  1937 8 km cross hold
  1938 10.000 meter 32:07.0
  1938 5000 meter 15:35.6
  1939 10.000 meter 31:52.0
  1939 8 km cross
  1939 5000 meter 14:59.8
  1941 8 km cross
  1941 10.000 meter 32:48.6
  1943 10.000 meter 31:32.6

Eksterne henvisninger 
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.

Mellemdistanceløbere fra Danmark
Atleter fra Københavns IF
Langdistanceløbere fra Danmark
Synoptik

Synoptik A/S (oprindeligt Sygekassernes Optik) er en optikerkæde, der blev grundlagt i 1930 af danskeren Robert Delfer. Kæden ejes i dag af den hollandskbaserede optikerkoncern Grand Vision og består af 102 butikker i Danmark med i alt 750 ansatte. Dertil kommer butikker i Sverige, Norge og på Grønland. Med sin omsætning på 800 mio. kr. årligt og 28-30 procent af markedet er Synoptik markedsleder i Danmark.

Robert Delfer grundlagde virksomheden som følge af en aftale om at levere briller til sygekassernes medlemmer. Den første butik åbnede på Nørre Voldgade i København. I løbet af 1930'erne åbnede flere butikker i København, i Aalborg og Odense. Ekspansionen fortsatte i 1940'erne. Delfer døde i 1948 og overdrog ejerskabet af virksomheden til Synoptik-Fonden. Fonden fik desuden til opgave at støtte unge optikeres uddannelse. I begyndelsen af 1960'erne fik optikere ret til at foretage synsprøver, hvilket var en milepæl for Synoptik. 

Virksomheden fik sit nuværende navn i begyndelsen af 1970'erne, da sygekasserne blev nedlagt. I samme årti kom en ny vare på hylderne: kontaktlinser. I dag repræsenterer de en betydelig del af omsætningen. 

I 1993 frasolgte Synoptik-Fonden en del af sine aktier til bl.a. Tryg Forsikring og investeringsfonden Kirkbi. Fonden ændrede samtidig sine vedtægter, så den fremover støttede forskning, idet optikeruddannelsen var overtaget af staten. De danske investorer frasolgte senere deres del af aktierne i selskabet til Pearle Europe, som senere skiftede navn til Grand Vision. I dag ejer Synoptik-Fonden omkring 36 procent af aktierne, mens Grand Vision ejer resten. I 2003 gik Synoptik ind på markedet for høreapparater, men er siden stoppet med salget.

Eksterne kilder og henvisninger 
 Synoptiks hjemmeside

Etableret i 1930
Optikerkæder i Danmark
OpenDNS

OpenDNS er en gratis, ucensureret og frit tilgængelig DNS (Domain Name System) opslagstjeneste.

Tjeneste 
OpenDNS tilbyder DNS opslag  til forbrugere og virksomheder, som kan anvende tjenesten i stedet for deres 
internetudbyders DNS maskiner.

Omgåelse af censur med OpenDNS 
I Danmark er den mest almindelige årsag til at anvende OpenDNS at omgå myndighedernes censur af internettet. En række sider på internettet er i dag blokeret i Danmark, og denne blokade fungerer ved at internetudbydernes DNS servere giver fejlagtige svar, når en maskine forsøger at forbinde til en censureret side.

Et eksempel er den tidligere russiske hjemmeside allofmp3.com, der blev beskyldt for at sælge musik på internettet uden at betale royalties til pladeselskaberne, der ejer musikken. Når en webbrowser skal forbinde til denne hjemmeside, spørger den først en DNS server, hvilken IP adresse, tjenesten kan findes på. De danske internetudbydere er pålagt af myndighederne at få deres DNS servere til at svare med en ukorrekt IP adresse, som oplyser om censuren.

Hvis brugeren derimod har opsat sin maskine til at spørge OpenDNS om IP adressen, får webbrowseren derimod den korrekte IP adresse, 203.117.68.113, og kan dermed hente siden (som nu er tom).

Eksterne henvisninger 
OpenDNS hjemmeside

Internet
Carl Jørgensen

Carl Jørgensen født 1885 var en dansk bogtrykker og atlet medlem af Københavns IF. Han vandt fem danske meterskaber på 400 meter/¼ mile samt et i femkamp og et i tikamp. 1906 satte han dansk rekord på ½ milen med tiden 2,07,0. Han var formand for Københavns IF 1911-1912.

Danske mesterskaber 
  1915 400 meter
  1914 400 meter
  1913 400 meter
  1912 400 meter 54.0
  1910 400 meter
  1909 ¼ mile
  1908 ¼ mile 55.4
  1908 Diskoskast
  1908 Hammerkast 29,60
  1908 120 yards hæk
  1907 ¼ mile 56.4
  1906 ¼ mile 55.0
  1906 ½ mile 2:07.0
  1906 Femkamp
  1906 Tikamp 4366,50p
  1906 1 mile
  1905 1 mile
  1905 Hammerkast 27,93
  1904 ¼ mile 57.8

Personlige rekorder 
 400 meter: 54,0 1912
 110 meter hæk: 19.6 27. august 1911
 400 meter hæk: 66.6 1911

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Diskoskastere fra Danmark
Hammerkastere fra Danmark
Mangekæmpere fra Danmark
Tom G. Warrior

Thomas Gabriel Fischer (født 19. juli 1963), bedre kendt under navnet Tom G. Warrior, er en schweizisk musiker og stifter, vokalist og guitarist i det schweiziske heavy metal-band Celtic Frost. Før Celtic Frost stiftede Fischer i 1982 thrash metal-bandet Hellhammer, som blev en stor kilde til inspiration for senere døds- og black metal-bands. Hellhammer nåede aldrig at udgive nogen studiealbum, men indspillede tre demoer, et splitalbum og en ep. I 1990, seks år efter at bandet var blevet opløst, kom Hellhammers første opsamlingsalbum. Et andet fulgte i 2008. Da Hellhammer blev opløst i 1984 gik Tom G. Warrior og Martin Ain videre og stiftede Celtic Frost.

Fodnoter

Eksterne henvisninger 
 Officielle blog

Sangere fra Schweiz
Black metal-musikere
Rockguitarister
Oluf Madsen

Oluf Michael Kristian Madsen (28. september 1888 i København – 11. maj 1979 på Frederiksberg) var en dansk atlet, kommune- og overlærer medlem af Københavns IF.

Madsen vandt det danske meterskab på 1500 meter i 1912 og 1913 og satte fire danske rekorder på 1000 meter, 1500 meter og 1 mile samt en dansk rekord i stafet. Sammen med Arne Højme Nielsen var han 1919 med til at starte "Ungdomsafdelingen" i KIF. Han var formand for KIF 1918-19, Københavns Atletik Forbund 1924-27 og Dansk Atletik Forbund 1927-29.

Danske mesterskaber 
  1914 1500 meter 4,38,0
  1913 1500 meter
  1912 1500 meter 4,18,8
  1911 1500 meter 4,31,0

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 DAF i tal Oluf Madsen

Mellemdistanceløbere fra Danmark
Atleter fra Københavns IF
Idrætsledere fra Danmark
Trænere fra Danmark
Personer fra København
Svend Mogensen

Svend Mogensen (7. maj 1896 i Astrup ved Malling) var en dansk atlet og medlem af Københavns IF. Han vandt det danske meterskab i højdespring 1922.

Danske mesterskaber 
  1922 Højdespring 1,78
  1919 Højdespring 1,75
  1918 Højdespring 1,70

Personlig rekord 
Højdespring: 1.78, 19. august 1922

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Højdespringere fra Danmark
Atleter fra Københavns IF
Personer fra Jylland
Harry Nielsen (atlet)

Harry Nielsen var en dansk atlet medlem af Københavns IF. Han vandt det danske meterskab på 8km cross og dermed Kongepokalen 1918 samme år vandt han også Fortunløbet med hans bror William Nielsen på anden pladsen.

Danske mesterskaber 
  1921 10.000 meter 34:53.0
  1918 8 km cross
  1917 10.000 meter 35:00.5
  1916 10.000 meter 33:28.
  1915 10.000 meter 33:38.4

Film 
 Optagelser fra Fortunløbet i Dyrehaven i 1918. Harry Nielsen fra Københavns Idræts Forening vinder løbet.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

 

Tjek fødsels- og dødsår
Langdistanceløbere fra Danmark
Atleter fra Københavns IF
Danskere i 1900-tallet
William Nielsen

William Nielsen var en dansk atlet medlem af Københavns IF. Han vandt det danske meterskab på maraton 1919. 1918 blev han nummer to i Fortunløbet efter hans bror Harry Nielsen.

Danske mesterskaber 
  1919 Maraton 2:48.19
  1919 10.000 meter
  1918 10.000 meter 34:52.
  1917 10.000 meter 35:00.0

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

 

Tjek fødsels- og dødsår
Langdistanceløbere fra Danmark
Atleter fra Københavns IF
Maratonløbere fra Danmark
Danskere i 1900-tallet
Jacob Wamberg

Jacob Wamberg (født 29. maj 1961 i København) er dr.phil. og har siden 2004 været professor i kunsthistorie ved Aarhus Universitet. Hans forskningsfelt er især berøringsfeltet mellem malerkunst, biologi, teknologi og evolutionsteori.

Han er søn af lektor Niels Birger Wamberg og hustru, lektor Bodil Wamberg født Simonsen. Wamberg blev 1990 magister i kunsthistorie fra Københavns Universitet, hvor han i 1991 blev tildelt et ph.d.-stipendium. I 1996 blev han ansat som adjunkt ved Institut for Kunsthistorie (siden: Afdeling for Kunsthistorie) ved Aarhus Universitet, hvor han i 1999 blev udnævnt til lektor. Jacob Wamberg har været på længere forskningsophold i Firenze og i Baltimore. Han var fra 1986 til 1988 kunstanmelder ved Weekendavisen og fra 2001 til 2003 medlem af bestyrelsen for Dansk Kunstkritiker Forening, ligesom han i perioden 1997-2002 også sad i redaktionen af kunsttidsskriftet Periskop.

Udvalgte publikationer 
 Ikonet som dæmon, 2004.
 Landskabet som verdensbillede (disputats), 2005. Engelsk udgave (Landscape as World Picture), 2009.
 (med L.K. Hansen) Interface eller interlace?, 2005.
 Kunsthistorie og/eller Visuel Kultur?, 2007.
 Nye spørgsmål om teknikken. Antologi. Aarhus Universitetsforlag, 2014. Bidraget med kapitlet: Hed begge måske ikke tecne i antikken? Om den (u)mulige genformæling af kunst og teknologi 

Faglitterære forfattere fra Danmark
Ansatte ved Aarhus Universitet
Kunsthistorikere fra Danmark
Danskere i 1900-tallet
Danskere i 2000-tallet
Kunstkritikere fra Danmark
Dansksprogede forfattere fra Danmark
Personer i Kraks Blå Bog
Personer fra København
William Palme

William Reinholdt Palme (Undertiden også stavet Villiam) (22. juli 1885 i København – ?) var en dansk gørtler og atlet medlem af Københavns IF. Han vandt det danske meterskab i stangspring 1904 og femkamp 1903 og 1904. Hans far Reinholdt Palme var født i Østrig.

Danske mesterskaber 
  1904 Stangspring 2,93
  1904 Femkamp
  1903 Femkamp

Referencer 
 

 

Stangspringere fra Danmark
Atleter fra Københavns IF
Personer fra København
Mangekæmpere fra Danmark
Francis Beckett

Francis Beckett (26. marts 1868 i København – 12. juli 1943 i Gentofte) var en dansk kunsthistoriker.

Beckett var søn af grosserer H. Beckett og blev student i 1886 (privat dimitteret) og begyndte at læse kunsthistorie på Københavns Universitet, hvor han blev magister i 1892.

Han havde så tidligt som i 1888 været på et længere studieophold i Berlin, hvor han havde gennemgået museets samlinger af ældre kunstværker. I 1892 vandt han Københavns Universitets guldmedalje og rejste til Paris, Belgien og Holland, i 1895 til Italien med seks måneders studier i Firenze. 1898-99 var han i Rom og det sydlige Italien, 1899-1900 i Grækenland og Konstantinopel.

Siden tog han på studierejser i Sverige og Norge. I 1897 fik han doktorgraden på afhandlingen Renæssancen og Kunstens Historie i Danmark. I 1919 blev han docent på Københavns Universitet og i 1914 direktør for Den Kongelige Afstøbningssamling, hvor han havde været inspektør siden 1897. I 1933 gik han på pension. Han var også lærer i kunsthistorie ved Statens Lærerhøjskole.

1924 blev han medlem af Videnskabernes Selskab og 1930 overordentligt medlem af Kunstakademiet. 1919 stiftede han Selskabet til Udgivelse af danske Mindesmærker og indtrådte 1924 i direktionen for Ny Carlsbergfondet.

Han blev Ridder af Dannebrog 1924, Dannebrogsmand 1927 og bar den græske Frelserorden.

Beckett blev gift 1. gang med Margrethe født Mørch (død 1902), datter af bankdirektør Mørch, Hobro, og 2. gang med Edle født Schack, datter af oberst Schack. Han døde i 1943, og parret er begravet på Mariebjerg Kirkegård.

Væsentligste publikationer 
 Altertavler i Danmark fra den senere Middelalder, 1895.
 Renæssancen og Kunstens Historie i Danmark, 1897.
 Florentinske Kunstnere, 1897.
 Danske Herreborge, 1904. Tilgængelig på kunstbib.dk .
 Aarhus Domkirke, 1904.
 Københavns Raadhus, opført 1893-1905, København 1908. Tilgængeligt digitalt .

Kilder 

 Kraks Blå Bog 1910

Eksterne henvisninger 
 
 

Personer fra København
Faglitterære forfattere fra Danmark
Kunsthistorikere fra Danmark
Museumsfolk fra Danmark
Ansatte ved Københavns Universitet
Medlemmer af Videnskabernes Selskab
Personer i Kraks Blå Bog (afdøde)
Personer i Dansk Biografisk Leksikon
Dansksprogede forfattere fra Danmark
Riddere af Dannebrog
Modtagere af Københavns Universitets guldmedalje